Кандыдат філялягічных навук лінгвіст Фёдар Клімчук быў захоплены таксама і гісторыяй, фальклёрам, этнаграфіяй ня толькі роднага Палесься і Беларусі ў цэлым, але і многіх краін Эўропы, ён дасьледваў гісторыю такіх этнічна складаных рэгіёнаў, як Крым, былая Югаславія, Карабах. Меў сапраўды інтэлектуальна насычанае жыцьцё і ахвотна дзяліўся сваімі ведамі. Прычым мы заўсёды ў гутарках карысталіся родным палескім дыялектам.